**SVEUČILIŠTE JOSIPA JURJA STROSSMAYERA U OSIJEKU**

**ODJEL ZA MATEMATIKU**

KLASA: 003-06/17-01/04

URBROJ: 2158-60-45-17-02

Osijek, 23. ožujka 2017.

**ZAPISNIK**

s 147. sjednice Vijeća Odjela (13. sjednice Vijeća Odjela u akademskoj 2016./2017. godini) održane 22. ožujka 2017. u 12,00 sati u dvorani broj 2 Odjela za matematiku, Trg Ljudevita Gaja 6, Osijek.

**Nazočni članovi (24):**

Prof. dr. sc. Dragan Jukić, prof. dr. sc. Ninoslav Truhar, prof. dr. sc. Mirta Benšić, prof. dr. sc. Antoaneta Klobučar, prof. dr. sc. Kristian Sabo, izv. prof. dr. sc. Krešimir Burazin, izv. prof. dr. sc. Zdenka Kolar-Begović, izv. prof. dr. sc. Mihaela Ribičić Penava, izv. prof. dr. sc. Nenad Šuvak, izv. prof. dr. sc. Zoran Tomljanović, doc. dr. sc. Danijel Grahovac, doc. dr. sc. Slobodan Jelić, doc. dr. sc. Mirela Jukić Bokun, doc. dr. sc. Ljerka Jukić Matić, doc. dr. sc. Snježana Majstorović, doc. dr. sc. Ivana Kuzmanović, doc. dr. sc. Darija Marković, doc. dr. sc. Tomislav Marošević, doc. dr. sc. Ivan Soldo, predstavnici suradnika: Jelena Jankov i Ivan Papić, predstavnici studenata: Toni Milas i Dolores Begović te predstavnik ostalih zaposlenika: Goran Marković.

**Ispričani članovi (8)**

Prof. dr. sc. Rudolf Scitovski, izv. prof. dr. sc. Ivan Matić, izv. prof. dr. sc. Domagoj Matijević, doc. dr. sc. Dragana Jankov Maširević, doc. dr. sc. Domagoj Ševerdija, predstavnik nastavnika: dr. sc. Josip Cvenić i predstavnice studenata: Nera Keglević i Patrik Nikić .

**Ostali nazočni (9):**

Dr. sc. Marija Miloloža Pandur, Luka Borozan, Darija Brajković, Ivana Crnjac, Rebeka Čorić, Mateja Đumić, Katarina Vincetić, Vlado Fotak i Marija Sabo.

Pročelnica Odjela, prof. dr. sc. Mirta Benšić, pozdravila je prisutne, konstatirala da je prisutan dovoljan broj članova Vijeća kako bi se mogle donositi valjane Odluke, te predložila

**DNEVNI RED:**

1. Usvajanje zapisnika s 146. sjednice Vijeća Odjela od 8. ožujka 2017. godine
2. Donošenje Odluke o pokretanju postupka izbora pročelnika i provedbi postupka prikupljanja prijedloga kandidata za izbor pročelnika Odjela za matematiku
3. Donošenje Prijedloga izmjena i dopuna Pravilnika Odjela
4. Donošenje Odluke o izmjenama i dopunama Poslovnika o radu Vijeća Odjela
5. Razno.

Dnevni red je jednoglasno usvojen.

**AD 1.**

*Usvajanje zapisnika s 146. sjednice Vijeća Odjela od 8. ožujka 2017. godine*

Vijeće Odjela jednoglasno je donijelo sljedeću

**ODLUKU**

**Usvaja se zapisnik s 146. sjednice Vijeća Odjela od 8. ožujka 2017. godine.**

**AD 2.**

*Donošenje Odluke o pokretanju postupka izbora pročelnika i provedbi postupka prikupljanja prijedloga kandidata za izbor pročelnika Odjela za matematiku*

a) *Odluka o pokretanju postupka izbora pročelnika i provedbi postupka prikupljanja prijedloga kandidata za izbor pročelnika Odjela za matematiku Sveučilišta Josipa Jurja Strossmayera u Osijeku*

Tajnik Odjela Vlado Fotak, dipl. prav., upoznao je članove Vijeća s obvezom pokretanja postupka izbora pročelnika i provedbi postupka prikupljanja prijedloga kandidata za izbor pročelnika Odjela za matematiku budući da sadašnjoj pročelnici prof. dr. sc. Mirti Benšić 30. rujna 2017. prestaje mandat. Odlukama Vijeća utvrđuju se rokovi za provođenje određenih radnji u postupku izbora pročelnika, imenuje Povjerenstvo za prikupljanje prijedloga kandidata za izbor pročelnika te utvrđuje Popis nastavnika u znanstveno-nastavnom zvanju za provedbu postupka kandidiranja za izbor pročelnika Odjela.

Vijeće Odjela jednoglasno je donijelo sljedeće odluke:

**a)**

**ODLUKA**

**o pokretanju postupka izbora pročelnika i provedbi postupka prikupljanja prijedloga**

**kandidata za izbor pročelnika Odjela za matematiku Sveučilišta Josipa Jurja Strossmayera u Osijeku**

**I.**

Pokreće se postupak izbora pročelnika Odjela za matematiku Sveučilišta Josipa Jurja Strossmayera u Osijeku ( u daljnjem tekstu: Odjel) s danam **23. ožujka 2017**. i traje najkasnije do **1. lipnja 2017.** Postupak izbora pročelnika Odjela utvrđen je Pravilnikom Odjela i obuhvaća provedbu postupka prikupljanja prijedloga kandidata za izbor pročelnika Odjela koje provodi Povjerenstvo za prikupljanje prijedloga kandidata za izbor pročelnika Odjela, rokove za provedbu postupka prikupljanja prijedloga kandidata za izbor pročelnika Odjela, utvrđivanje prijedloga kandidata za izbor pročelnika Odjela, rokove za sazivanje Izborne sjednice Vijeća i provedbu postupka izbora pročelnika tajnim glasovanjem na Izbornoj sjednici Vijeća.

**II.**

Provedba postupka prikupljanja prijedloga kandidata za izbor pročelnika Odjela započinje **danom 23. ožujka 2017. i traje do 24. travnja 2017.**

**III.**

Povjerenstvo za prikupljanje prijedloga kandidata za izbor pročelnika Odjela ( u daljnjem tekstu: Povjerenstvo) obvezno je provesti postupak kandidiranja i prikupljanja prijedloga kandidata za izbor pročelnika Odjela na način da se na temelju Popisa nastavnika u znanstveno-nastavnom zvanju Odjela, koji je utvrdilo Vijeće od 22. ožujka 2017., obavi razgovor s nastavnicima i utvrdi prijedlog kandidata za izbor pročelnika Odjela.

**IV.**

Povjerenstvo je obvezno do **18. travnja 2017.** obaviti razgovor s nastavnicima prema utvrđenom Popisu nastavnika navedenom u točki III. ove Odluke.

Nakon obavljenog razgovora s nastavnicima, Povjerenstvo je obvezno do **27. travnja 2017.,** prema pisanoj izjavi kandidata o prihvaćanju kandidature za izbor pročelnika Odjela, utvrditi prijedlog kandidata za izbor pročelnika Odjela.

**V.**

Uz prijedloge kandidata za izbor pročelnika pristupnici za izbor pročelnika Odjela dužni su priložiti Povjerenstvu sljedeću dokumentaciju:

1. životopis kandidata
2. opis znanstvenog i stručnog rada
3. program rada za četverogodišnje mandatno razdoblje
4. izjavu kandidata o prihvaćanju kandidature.

Pristupnici za izbor pročelnika Odjela dužni su dostaviti Povjerenstvu kompletnu dokumentaciju najkasnije do **24. travnja 2017**.

**VI.**

Povjerenstvo je dužno najkasnije do **28**. **travnja 2017.** izvijestiti pročelnika Odjela o prikupljenim prijedlozima kandidata za izbor pročelnika Odjela i uz prikupljeni prijedlog kandidata za izbor pročelnika Odjela priložiti dokumentaciju navedenu u točki V. ove Odluke.

**VII.**

Pročelnik Odjela dužan je u roku od **15** **dana** od dana primitka prijedloga Povjerenstva o prikupljenim prijedlozima za izbor pročelnika Odjela odnosno najkasnije do **15**. **svibnja 2017**. sazvati Izbornu sjednicu Vijeća, na kojoj će se provesti postupak tajnim glasovanjem za izbor pročelnika Odjela utvrđen Pravilnikom Odjela.

Na istoj sjednici Povjerenstvo za prikupljanje prijedloga kandidata za izbor pročelnika Odjela podnosi Vijeću izvješće o prikupljenim prijedlozima kandidata za izbor pročelnika Odjela.

**VIII.**

Ova Odluka stupa na snagu danom donošenja.

### **b)**

**ODLUKA**

**o imenovanju Povjerenstva za prikupljanje prijedloga**

**kandidata za izbor pročelnika Odjela za matematiku Sveučilišta Josipa Jurja Strossmayera u Osijeku**

**I.**

Imenuje se Povjerenstvo za prikupljanje prijedloga kandidata za izbor pročelnika Odjela ( u daljnjem tekstu Povjerenstvo) u sastavu:

1. doc. dr. sc. Tomislav Marošević, predsjednik

2. doc. dr. sc. Danijel Grahovac, član

3. doc. dr. sc. Ivana Kuzmanović, članica.

**II.**

Povjerenstvo imenovano u točki I. ove Odluke obvezno je, u skladu s Pravilnikom Odjela za matematiku i u rokovima utvrđenim Odlukom Vijeća Odjela o pokretanju postupka izbora pročelnika i provedbi postupka prikupljanja prijedloga kandidata za izbor pročelnika Odjela, provesti postupak prikupljanja prijedloga kandidata za izbor pročelnika Odjela.

**III.**

Ova Odluka stupa na snagu danom donošenja.

**c)**

**POPIS**

**nastavnika u znanstveno-nastavnom zvanju**

**Odjela za matematiku Sveučilišta Josipa Jurja Strossmayera u Osijeku za provedbu postupka kandidiranja za izbor pročelnika Odjela**

**I. Nastavnici u znanstveno-nastavnom zvanju redovitog profesora u trajnom zvanju:**

**1. prof. dr. sc. Dragan Jukić**

**2. prof. dr. sc. Rudolf Scitovski**

**3. prof. dr. sc. Ninoslav Truhar**

**II. Nastavnici u znanstveno-nastavnom zvanju redovitog profesora:**

**4. prof. dr. sc. Mirta Benšić**

**5. prof. dr. sc. Antoaneta Klobučar**

**6. prof. dr. sc. Kristian Sabo**

**III. Nastavnici u znanstveno-nastavnom zvanju izvanrednog profesora:**

**7. izv. prof. dr. sc. Krešimir Burazin**

**8. izv. prof. dr. sc. Zdenka Kolar-Begović**

**9. izv. prof. dr. sc. Ivan Matić**

**10. izv. prof. dr. sc. Domagoj Matijević**

**11. izv. prof. dr. sc. Mihaela Ribičić Penava**

**12. izv. prof. dr. sc. Nenad Šuvak**

**13. izv. prof. dr. sc. Zoran Tomljanović**

**IV. Nastavnici u znanstveno-nastavnom zvanju docenta:**

**14. doc. dr. sc. Danijel Grahovac**

**15. doc. dr. sc. Dragana Jankov Maširević**

**16. doc. dr. sc. Slobodan Jelić**

**17. doc. dr. sc. Mirela Jukić Bokun**

**18. doc. dr. sc. Ivana Kuzmanović**

**19. doc. dr. sc. Ljerka Jukić Matić**

**20. doc. dr. sc. Snježana Majstorović**

**21. doc. dr. sc. Darija Marković**

**22. doc. dr. sc. Tomislav Marošević**

**23. doc. dr. sc. Ivan Soldo**

**24. doc. dr. sc. Domagoj Ševerdija**

Prema navedenom popisu utvrđuje se da je na Odjelu za matematiku ukupno dvadesetčetiri (24) nastavnika u znanstveno-nastavnom zvanju i prema Pravilniku Odjela mogu se kandidirati za izbor pročelnika Odjela.

Ovaj Popis dostavlja se Povjerenstvu za prikupljanje prijedloga kandidata za izbor pročelnika Odjela za provedbu postupka prikupljanja prijedloga kandidata za izbor pročelnika Odjela u skladu s Odlukom Vijeća Odjela o o pokretanju postupka izbora pročelnika i provedbi postupka prikupljanja prijedloga kandidata za izbor pročelnika Odjela od 22. ožujka 2017.

**AD 3.**

*Donošenje Prijedloga izmjena i dopuna Pravilnika Odjela*

Tajnik Odjela Vlado Fotak, dipl. prav., upoznao je članove Vijeća da je Senat Sveučilišta 7. ožujka 2017. donio Odluku o izmjenama i dopunama Statuta Sveučilišta te da je Odjel u obvezi uskladiti svoj Pravilnik s izmjenama i dopunama Statuta Sveučilišta. Odjel donosi Prijedlog izmjena i dopuna Pravilnika Odjela, a Senat Sveučilišta donosi Odluku o izmjenama i dopunama Pravilnika Odjela. Tajnik je ukratko upoznao članove Vijeća s prijedlogom bitnijih izmjena i dopuna.

Vijeće Odjela jednoglasno je donijelo sljedeću

**ODLUKU**

**1. Donosi se Prijedlog izmjena i dopuna Pravilnika Odjela za matematiku Sveučilišta Josipa Jurja Strossmayera u Osijek.**

**2. Prijedlog čini sastavni dio ove Odluke.**

**3. Ova Odluka i Prijedlog izmjena i dopuna Pravilnika Odjela za matematiku dostavit će se Senatu Sveučilišta.**

**AD 4.**

*Donošenje Odluke o izmjenama i dopunama Poslovnika o radu Vijeća Odjela*

Tajnik Odjela Vlado Fotak, dipl. prav., upoznao je članove Vijeća s prijedlogom izmjena i dopuna Poslovnika o radu Vijeća Odjela.

Vijeće Odjela jednoglasno je donijelo sljedeću

**ODLUKU**

**o izmjenama i dopunama Poslovnika o radu Vijeća Odjela za matematiku**

**Članak 1.**

U Poslovniku o radu Vijeća Odjela za matematiku od 14. svibnja 2009. u članku 2. stavku 2. riječi ”redoviti profesori, izvanredni profesori i docenti” zamjenjuju se riječima”nastavnici u znanstveno-nastavnom zvanju”, a riječi ”predstavnik studenata” zamjenjuju se riječima ”predstavnici studenata”.

U istom članku i stavku iza riječi ”suradnička zvanja” dodaju se riječi”i 1 predstavnik ostalih zaposlenika”.

**Članak 2.**

U članku 3. stavku 1. riječi ”pomoćnik pročelnika” zamjenjuju se riječima ”zamjenik pročelnika za nastavu i studente”.

U istom članku u stavcima 2., 3., 4. i 5. iza riječi ”nastavnika” stavlja se zarez (,) i briše veznik ”i”, a iza riječi ”suradnika” dodaju se riječi ”i ostalih zaposlenika”.

U istom članku stavak 6. mijenja se i novi glasi:

”(6) Studentski zbor Odjela bira studentske predstavnike u Vijeće Odjela u skladu s Pravilnikom Odjela i na način utvrđen Statutom Studentskog zbora.”

U istom članku u stavku 8. iza riječi ”pročelnik” briše se zarez (,), a riječi ”zamjenik i pomoćnik” zamjenjuju se riječima ”i zamjenici”.

**Članak 3.**

U članku 7. stavcima 1. i 2. iza riječi ”zamjenik pročelnika” dodaju se riječi ”za nastavu i studente”.

U istom članku u stavku 2. u riječi ”uz” iza slova ”u” stavlja se točka ”.”.

**Članak 4.**

Iza članka 9. dodaje se članak 9.a koji glasi:

”Članak 9.a

(1) U hitnim i opravdanim slučajevima pročelnik može održati elektroničku sjednicu Vijeća putem elektroničke pošte.

(2) Za pravovaljano odlučivanje na elektroničkoj sjednici pročelnik mora dostaviti prijedlog odluke elektroničkom poštom o kojoj članovi Vijeća odlučuju i odrediti rok do kojega se glasa elektroničkom poštom, a koji ne može biti kraći od 24 sata unutar radnog dana za njegovu provedbu.

(3) Kod elektroničkog glasovanja nazočnim članovima Vijeća smatraju se članovi koji su glasovali, te se odluka smatra usvojenom ako je usvojena većinom glasova članova Vijeća koji su glasovali elektroničkom poštom.

(4) Sve Odluke Vijeća koje se donose natpolovičnom većinom glasova svih članova ne mogu biti predmetom elektroničkog glasovanja i same elektroničke sjednice Vijeća, osim odluka o izmjenama i dopunama studijskih programa.

(5) Glasovanje na elektroničkoj sjednici vrši se tako da svaki član Vijeća elektroničkom poštom koju šalje u Tajništvo za pojedini prijedlog odluke glasa "ZA", "PROTIV" ili "SUZDRŽAN".

(6) O radu Vijeća i samom glasovanju na elektroničkoj sjednici sastavlja se zapisnik, te se isti potvrđuje na prvoj sljedećoj sjednici Vijeća.“

**Članak 5.**

U članku 20. podstavku 3. iza riječi ”zamjenika pročelnika” briše se zarez ”,” te riječi ”pomoćnika pročelnika”.

**Članak 6.**

U članku 22. podstavku 3. riječ ”UZDRŽAO” zamjenjuje se riječju ”SUZDRŽAO”.

U istom članku u stavku 5. riječ ”UZDRŽAN” zamjenjuje se riječju ”SUZDRŽAN”.

U istom članku dodaje se stavak 7. koji glasi:

”(7) Članove proziva i glasove prebrojava tajnik, a u slučaju njegove odsutnosti zapisničar.“

**Članak 7.**

Članak 25. mijenja se i novi glasi:

”Članak 25.

Tajno glasovanje provodi se kod izbora ili razrješenja pročelnika sukladno Pravilniku Odjela za matematiku.“

**Članak 8.**

Članak 30. mijenja se i novi glasi:

”Članak 30.

(1) Ako je na glasačkom listiću naveden samo jedan pristupnik član glasuje tako da na glasačkom listiću zaokružuje riječ "ZA" ili "PROTIV".

(2) Ako su na glasačkom listiću navedena dva ili više pristupnika član glasuje tako da na glasačkom listiću zaokružuje redni broj ispred imena pristupnika za kojeg glasuje.

(3) Glasački listić na kojem je zaokružen redni broj ispred imena većeg broja pristupnika od broja koji se bira smatra se nevažećim.

(4) Nevažeći je i nepopunjeni glasački listić, kao i listić na kojem su dopisana nova imena, odnosno glasački listić koji je tako popunjen da se ne može sa sigurnošću utvrditi za kojeg je pristupnika član glasovao.“

**Članak 9.**

U članku 37. stavku 2. podstavak 2. mijenja se i novi glasi:

* ”Povjerenstvo za unaprjeđivanje i osiguranje kvalitete visokog obrazovanja”

U istom članku i stavku dodaju se podstavci 4., 5. i 6. koji glase:

* ”Odbor za izbor u zvanja
* Knjižnični odbor
* Povjerenstvo za nastavu i studente.”

**Članak 10.**

U ostalom dijelu tekst Poslovnika o radu Vijeća Odjela za matematiku se ne mijenja.

**Članak 11.**

Ovlašćuje se Tajništvo Odjela za matematiku da izradi pročišćeni tekst Poslovnika o radu Vijeća Odjela za matematiku.

**Članak 12.**

Ove izmjene i dopune Poslovnika o radu Vijeća Odjela za matematiku stupaju na snagu danom donošenja.

**AD 5.**

*Razno*

Pod ovom točkom nije bilo rasprave.

Prof. dr. sc. Mirta Benšić, pročelnica Odjela za matematiku, zahvalila se nazočnima te zaključila rad Vijeća u 12:20.

Zapisničarka Pročelnica

Marija Sabo, dipl. oec. Prof. dr. sc. Mirta Benšić